وحده تتعرى جدام الناس وتتكلم كويتي و تتميع و تتنهوص وتصور نفسها بغرفة النوم و بروب تكرمون حمام شلون، تتهاوش مع امها و ابوها و تطق رفيجتها طراق جدام الناس، ترقص بالسيارة وتغني وتقول اشعار، تلفح بشعرها وين ما تروح، تفضح رفيجاتها وتقول أسرارهم. او الهبه اليديدة زوج يسافر مع زوجته و يصورها ويعرضها لكل الناس بكل تفاصيلها، او زوج يلم زوجته و يمسح على شعرها و يقرص خدودها وكل الكلمات المشفره يقول لها جدام ملايين من الناس. واحد يصور خاله كبير بالعمر و يسوي فيه دقات وكل حركات الارقوزات يسوي معاه و الخال ما يبقى كلمه خادشه ما يقولها.